CELEX: 31995R0439
Language: el
Date: 1995-02-28 00:00:00
Title: Κανονισμός (ΕΚ) αριθ. 439/95 της Επιτροπής της 28ης Φεβρουαρίου 1995 για τροποποίηση και παρέκκλιση από τον κανονισμό (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα όσον αφορά τα πιστοποιητικά εισαγωγής για το δεύτερο τρίμηνο του 1995

Avis juridique important

|

31995R0439

Κανονισμός (ΕΚ) αριθ. 439/95 της Επιτροπής της 28ης Φεβρουαρίου 1995 για τροποποίηση και παρέκκλιση από τον κανονισμό (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα όσον αφορά τα πιστοποιητικά εισαγωγής για το δεύτερο τρίμηνο του 1995  

Επίσημη Εφημερίδα αριθ. L 045 της 01/03/1995 σ. 0035 - 0036

ΚΑΝΟΝΙΣΜΟΣ (ΕΚ) αριθ. 439/95 ΤΗΣ ΕΠΙΤΡΟΠΗΣ της 28ης Φεβρουαρίου 1995 για τροποποίηση και παρέκκλιση από τον κανονισμό (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα όσον αφορά τα  πιστοποιητικά εισαγωγής για το δεύτερο τρίμηνο του 1995Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,  Εκτιμώντας:  ότι, το παράρτημα Ι του κανονισμού (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2444/94 (4), αναγράφονται οι επωνυμίες και οι διευθύνσεις των αρμοδίων αρχών των κρατών μελών- ότι, στο παράρτημα αυτό θα  πρέπει να προστεθούν οι αρμόδιες αρχές της Αυστρίας, της Φινλανδίας και της Σουηδίας- ότι ο κανονισμός (ΕΟΚ) αριθ. 1442/93 προβλέπει, στο άρθρο 9 παράγραφος 2 και στο άρθρο 14 παράγραφος 2, ότι οι αιτήσεις για τη χορήγηση πιστοποιητικών εισαγωγής πρέπει να υποβάλλονται κατά την πρώτη εβδομάδα του τελευταίου μηνός του τριμήνου που  προηγείται του τριμήνου κατά το οποίο τα πιστοποιητικά είχαν εκδοθεί και, στο άρθρο 11 παράγραφος 1 και στο άρθρο 17 παράγραφος 1, προβλέπει ότι τα πιστοποιητικά εισαγωγής πρέπει να εκδίδονται το αργότερο την 21η ημέρα του τελευταίου μηνός κάθε τριμήνου  όσον αφορά το επόμενο τρίμηνο- ότι, για διοικητικούς λόγους που αφορούν την εφαρμογή του συστήματος που συμφωνήθηκε κατά τη διάρκεια των πολυμερών εμπορικών διαπραγματεύσεων στα πλαίσια του Γύρου της Ουρουγουάης, πρέπει να μεταφερθούν οι ημερομηνίες  αυτές όσον αναφορά την υποβολή των αιτήσεων και την έκδοση των πιστοποιητικών εισαγωγής για το δεύτερο τρίμηνο του 1995- ότι ο παρών κανονισμός πρέπει να αρχίσει να ισχύει αμέσως πριν από την περίοδο κατά την οποία πρέπει να υποβληθούν οι αιτήσεις για τη χορήγηση πιστοποιητικών εισαγωγής για το δεύτερο τρίμηνο του 1995- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανανών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Οι επωνυμίες και οι διευθύνσεις των αρμοδίων αρχών της Αυστρίας, της Φινλανδίας και της Σουηδίας οι οποίες προστίθενται στο παράρτημα Ι του κανονισμού (ΕΟΚ) αριθ. 1442/93 της Επιτροπής είναι οι ακόλουθες:  "- ΑΥΣΤΡΙΑ:  Bundesministerium fuer Land- und Forstwirtschaft Abteilung III A 5 - Handelspolitik und Aussenhandel Stuberning 12 A-1012 Wien - ΦΙΝΛΑΝΔΙΑ:  Maa- ja netsaetalousministerioe Mariankatu 23 PL 232 FIN-00171 Helsinki - ΣΟΥΗΔΙΑ:  Jordbruksverket Vallgatan 8 S-511 82 Joenkoeping".  2. Η επωνυμία και η διεύθυνση της αρμόδιας αρχής της Γερμανίας που αναφέρεται στο παράρτημα Ι του κανονισμού (ΕΟΚ) αριθ. 1442/93 αντικαθίσταται από το ακόλουθο κείμενο:  "- ΓΕΡΜΑΝΙΑ:  Bundesanstalt fuer Landwirtschaft und Ernaehrung Referat 322 Adickesallee 40 D-60322 Frankfurt am Main".   Άρθρο 2  1. Κατά παρέκκλιση από το άρθρο 9 παράγραφος 2 και το άρθρο 14 παράγραφος 2 του κανονισμού (ΕΟΚ) αριθ. 1442/93, οι αιτήσεις για τη χορήγηση πιστοποιητικών εισαγωγής όσον αφορά το δεύτερο τρίμηνο του 1995 πρέπει να υποβληθούν μεταξύ 8 και 14  Μαρτίου 1995.  2. Κατά παρέκκλιση από το άρθρο 11 παράγραφος 1 και το άρθρο 17 παράγραφος 1 του κανονισμού (ΕΟΚ) αριθ. 1442/93, τα πιστοποιητικά εισαγωγής για το δεύτερο τρίμηνο του 1995 πρέπει να εκδοθούν το αργότερο στις 28 Μαρτίου 1995.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1995.  Για την Επιτροπή Franz FISCHLER Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 349 της 31. 12. 1994, σ. 105.  (3) ΕΕ αριθ. L 142 της 12. 6. 1993, σ. 6.  (4) ΕΕ αριθ. L 261 της 11. 10. 1994, σ. 3.